《题潘几道杲亭》
宋代·罗适

行尽城西路，为君登杲亭。无云生碧落，看日出沧溟。

逐影成何事，负暄全我形。交情长在目，隔岸数峰青。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。